laion/Wikipedia-Exotic huggingface dataset:
Ook!

Ook!‎ היא שפת תכנות אזוטרית, פארודית שמיועדת כביכול לאורנגאוטנים. השפה כוללת שלוש מילים שמורות: "Ook.‎",‏ "Ook?‎" ו־"Ook!‎" שיכולות להשתלב בשמונה צורות שונות ליצירת שפת תכנות מלאה. לדברי המעצבים, Ook!‎ נוצרה על מנת שיהיה קל לאורנגאוטנים ללמוד אותה, ולמנוע כל הזכרה של המילה קוף. ook, בעברית "אוּק", היא המילה המרכזית של אורנגאוטנית, השפה המדוברת על ידי אורנגאוטנים ביקום של עולם הדיסק הדמיוני מאת טרי פראצ'ט - במיוחד על ידי הספרן באוניברסיטה הנעלמת. השפה היא פארודיה על השפה Brainfuck, והפקודות שאולות ממנה. אבל מאחר ש־Brainfuck עצמה מהווה מימוש ישיר של מכונת טיורינג אוניברסלית, ברור ש־Ook!‎ שקולה למכונת טיורינג אוניברסלית. זוהי דוגמה לתכנות ב־Ook!‎ התוכנית תדפיס את המשפט Hello World!‎ לפלט הסטנדרטי. Ook. Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook! Ook? Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook? Ook! Ook! Ook? Ook! Ook? Ook. Ook! Ook. Ook. Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook! Ook? Ook? Ook. Ook. Ook. Ook. Ook. Ook. Ook. Ook. Ook. Ook. Ook? Ook! Ook! Ook? Ook! Ook? Ook. Ook. Ook. Ook! Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook! Ook. Ook! Ook. Ook. Ook. Ook. Ook. Ook. Ook. Ook! Ook. Ook. Ook? Ook. Ook? Ook. Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook! Ook? Ook? Ook. Ook. Ook. Ook. Ook. Ook. Ook. Ook. Ook. Ook. Ook? Ook! Ook! Ook? Ook! Ook? Ook. Ook! Ook. Ook. Ook? Ook. Ook? Ook. Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook! Ook? Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook? Ook! Ook! Ook? Ook! Ook? Ook. Ook! Ook! Ook! Ook! Ook! Ook! Ook! Ook. Ook? Ook. Ook? Ook. Ook? Ook. Ook? Ook. Ook! Ook. Ook. Ook. Ook. Ook. Ook. Ook. Ook! Ook. Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook. Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook. Ook. Ook? Ook. Ook? Ook. Ook. Ook! Ook. אתר הבית של Ook!‎
מבנה יצירה

מבנה יצירה הוא מערכת מתמטית המאפשרת לאפיין קבוצה של משפטים בשפה פורמלית. שימוש (משתמע או מפורש) בשיטה זו מצוי ברוב ענפי המתמטיקה, ובפרט, בלוגיקה המתמטית. מקרה פרטי חשוב של מבנה יצירה, הוא אלגברת יצירה חופשית, בה לכל עצם נוצר יש בנייה יחידה. מבנה יצירה הוא מערכת בעלת המרכיבים הבאים: א. קבוצה לא ריקה K (המכונה "העולם של המבנה", אבריה מכונים "עצמים"). ב. קבוצה D ⊆ K {\displaystyle D\subseteq K} (איבריה מכונים "היוצרים של המבנה"). ג. קבוצה יחסים על K שכל אחד מהם דו-מקומי לפחות (מכונים בקיצור "היחסים"). נגדיר גם: 1. פונקציה במבנה – כינוי ליחס n+1 מקומי במבנה, אשר הוא פונקציה n-מקומית. 2. פעולה במבנה – פונקציה במבנה המוגדרת על כל העולם של המבנה. 3. עץ בניה במבנה – עץ G המיושב באיברים של K, בו כל x ∈ G {\displaystyle x\in G} מקיים: א. אם x עלה, אז ב-x יושב איבר של D. ב. אם ל-x יש n>0 בנים, ב-x יושב עצם a, ובבן ה-i-י יושב עצם   b i {\displaystyle \ b_{i}} - אז קיים במבנה יחס R כך ש- ( b 1 , b 2 , . . . , b i , a ) ∈ R {\displaystyle (b_{1},b_{2},...,b_{i},a)\in R} . 4. עצם נוצר – איבר של K שיש לו עץ-בנייה. על העצמים הנוצרים במבנה-יצירה, ניתן להוכיח טענות באינדוקציה על הבנייה שלהם. אם כל יחס במבנה יצירה הוא פעולה, אומרים שמבנה היצירה הוא אלגברת יצירה, ואם גם כל עצם הנוצר במבנה הוא בעצמו יוצר, או שקיימים: מספר טבעי יחיד n>0, עצמים נוצרים יחידים ( b 1 , b 2 , . . . , b n ) {\displaystyle (b_{1},b_{2},...,b_{n})} ופעולה n-מקומית יחידה F במבנה, שעבורם ( a = F ( b 1 , b 2 , . . . , b n {\displaystyle (a=F(b_{1},b_{2},...,b_{n}} - אז אלגברת היצירה מכונה אלגברת יצירה חופשית. באלגברת יצירה חופשית, לכל עצם נוצר עץ בנייה-יחיד, וכך ניתן להגדיר היטב פונקציות ברקורסיה על הפעולות של מבנה-היצירה. מבנה יצירה של מערכת היסק בשפת תחשיב הפסוקים – הוא מבנה שעולמו הוא קבוצת כל הפסוקים, קבוצת היוצרים שלו היא קבוצת האקסיומות הלוגיות, והיחסים בו הם כללי ההיסק. זו אינה אלגברת-יצירה חופשית (מכיוון שלמשפט אחד יכולות להיות כמה הוכחות שונות). מבנה יצירה של המספרים הטבעיים מ-0 – הוא מבנה שעולמו קבוצת כל המספרים הממשיים, יש לו רק יוצר אחד, שהוא 0, וקבוצת היחסים בו כוללת רק פעולה אחת, והיא פעולת העוקב: S(x)=x+1. מבנה זה הוא אלגברת-יצירה חופשית. מבנה היוצר תת-מרחב וקטורי – הוא מבנה שעולמו הוא מרחב-וקטורי n ממדי, יש בו k יוצרים שהם וקטורים במרחב, ופעולותיו הם: פעולה דו-מקומית שהיא חיבור וקטורי, ופעולה חד-מקומית לכל מספר a בשדה מעליו מוגדר המרחב, שהיא הכפל ב-a. מבנה זה הוא אלגברת-יצירה-חופשית אם ורק אם הווקטורים הם בלתי-תלויים ליניארית במרחב. לוגיקה מתמטית שפה פורמלית
שלומי שם-טוב

שלומי שם-טוב (נולד ב-1972) הוא פסנתרן ישראלי. את לימודי הפסנתר החל אצל הדסה ביריביס והמשיך אצל אריה ורדי באקדמיה למוזיקה על שם רובין בתל אביב. הוא בוגר התיכון לאמנויות תלמה ילין והשתתף ביחידת הנגנים הצעירים של מרכז טארג למוזיקה בעין כרם, ירושלים. את שירותו הצבאי עשה כמוזיקאי מצטיין. שלומי שם-טוב זכה שנה אחר שנה במלגות של קרן התרבות אמריקה ישראל ובמענקי קלרמונט. בהיותו בן 13 ניגן לראשונה עם התזמורת הפילהרמונית הישראלית בניצוח זובין מהטה ובהמשך הופיע עם תזמורות אחרות בישראל, כמו גם עם הפילהרמונית של לונדון, תזמורת ריגה, התזמורת הקאמרית של סנקט פטרבורג והתזמורת הסימפונית של פראג. במשך השנים הופיע בקונצרטים קאמריים באירופה, בארצות הברית, בקנדה ובארגנטינה ובפסטיבלי מוזיקה באירופה, בירושלים ובכפר בלום. לאחר חידוש היחסים בין ישראל לרוסיה הוזמן להופיע במוסקבה. שם-טוב מקליט לקול המוזיקה ולרשתות רדיו זרות בעולם. זכה בפרס מיוחד בתחרות "אומברטו מיכֶּלי", במילאנו, איטליה. ב-2011 הצטלם שם-טוב לסרט "פיניטה לה קומדיה" של ויקטור בראון, בו הוא מגלם את דמותו של בטהובן הצעיר. שם-טוב גם ניגן והקליט את המוזיקה לסרט. שלומי שם-טוב, באתר "הבמה" חנה ידור, "ילדי הפלא של מוצארט", מעריב, 10 בספטמבר 1986
איוס

איוס (ביוונית: Ίος, נקרא בעגה המקומית Νιός, ניוס) הוא אי יווני בקבוצת האיים הקיקלאדיים בים האגאי. האי נמצא בחצי הדרך בין האיים נקסוס וסנטוריני. אורכו של האי 18 ק"מ ורוחבו 19 ק"מ; שטחו כ-109 ק"מ רבועים. בשנת 2006 התגוררו באי 1,820 תושבים, ירידה משמעותית לעומת 3,500 תושבים שהיו במקום במאה ה-19. לא ברור מה מקור שמו של האי. גרסה אחת היא שהשם נגזר משמם של האיונים, אחד מארבעת השבטים ההלנים, אך מבחינה לשונית הדבר אינו סביר שכן אז היה שם האי צריך להיות "איוניה" או "איוניס". הסבר שני גורס כי שם האי נגזר מן המילה הפיניקית "איון", שפירושו "גל אבנים". גם הסבר זה אינו מקובל, שכן הפיניקים שלטו באזורים טרשיים בהרבה מאיוס, ולא מצאו לנכון לכנותם בשם כזה. על פי הסבר שלישי נקרא האי בשמו בשל פרחי הסיגליות הנפוצות באי; שמם של פרחים אלו הוא "איון" ביוונית. חפירות ארכאולוגיות בגבעת סקארקוס חשפו שרידי יישוב פרהיסטורי, המעיד על התיישבות אנושית באי עוד מן התקופה הקיקלאדית, 5,000 שנה לפני זמננו. המבנים שנחשפו בסקארקוס התנשאו לגובה 3 מטרים, וניכר שרוב המבנים היו בעלי שתי קומות, עם רצפות אבן ומערכת ביוב. נמצאו כלים רבים מחומרים שונים - חרס, מתכת, אבן ועצם. בשנת 2008 זכתה סקארקוס, יחד עם עוד שישה אתרים (מבין 109 אתרים שהתחרו) בפרס האיחוד האירופי למורשת תרבותית, על מאמצי השימור יוצאי הדופן באתר. ממצאים דומים נמצאו גם באתרים אחרים באי, ובהם הכפר כוֹרָה (Chora). לפי מסורות קדומות נולדה באי אמו של הומרוס, והוא עצמו נקבר באי. מסורות וכתבים של היסטוריונים עתיקים, ובהם הרודוטוס, תומכות בגרסה זו, ותושבי האי מראים מערה הנמצאת ליד העיירה פלאקאטוס, בצפון האי, בה נמצא קברו, לטענתם. במהלך התקופה הקלאסית (בין המאה ה-6 לפנה"ס למאה ה-4 לפנה"ס) היה האי חלק מן הברית האטית-דלית, כדי להתגונן מפני האימפריה הפרסית. ממצאים ארכאולוגיים מתקופה זו מעידים שתושבי האי דיברו בניב איוני, וסגדו לאפולו מדלפי ולמגינם של האיונים, פוסידון. לאחר קרב כירונאה בשנת 338 לפנה"ס, בו הביסה מוקדון את אתונה ותבאי, עברה השליטה באי לידי מוקדון. בשנת 315 לפנה"ס שב האי להיות עצמאי, והיה חלק מברית בין האיים. בשנת 280 לפנה"ס היה האי בברית עם המלך תלמי השני (פילדלפוס), מלך מצרים התלמיית, ולאחר מכן בברית עם רודוס, בשנת 220 לפנה"ס. רודוס הייתה אז כוח ימי עולה בים האגאי, והברית עמה נועדה להיות משקל נגד למוקדון. במאה השנייה לפני הספירה כבשו הרומאים את האי. הרומאים השתמשו באי בעיקר כאתר להגלייה. במהלך התקופה הביזנטית נבנו באי כנסיות רבות, על יסודותיהם של מקדשים פגניים. בבניית הכנסיות נעשה שימוש בעמודי השיש של המקדשים ובכתובות שבמקדשים: זאת, כדי לתת לדת החדשה עיגון באמונות הישנות ולהבטיח את המשכיות הפולחן הדתי. האי סבל רבות מפשיטות של שודדי ים, עד שנכבש בשנת 1204 בידי הצלבנים. עד שנת 1537 נשלט האי בידי משפחת האצולה כריספי, והאי היה חלק מדוכסות נאקסוס. בתקופה זו נבנה באי מחדש המבצר שהיה בו, ונועד כדי להגן מפני שודדי הים. בשנת 1537 נכבש האי בידי הטורקים. תושבי האי המשיכו לשמור על זהותם הנוצרית, והשתתפו בשנת 1820 במלחמת העצמאות היוונית, כשהם מספקים 24 אוניות. עם קבלת עצמאותה של יוון, השתלב האי במדינה היוונית החדשה. בשנות ה-70 של המאה ה-20 היה האי יעד לתיירות צעירה שביקשה יעד תיירותי שונה ופחות פורמלי. האי משך "ילדי פרחים", שנהגו לישון על החוף בשקי שינה. כיום קיימת באי תשתית תיירותית מפותחת, הפונה בעיקר לקהל הצעיר. גבעת סקארקוס הכפר כורה נוף באיוס אתר האינטרנט הרשמי של איוס אתר מקיף ומפורט על האי
עופות מפותחים חסרי שיניים

עופות מפותחים חסרי שיניים (שם מדעי: Neognathae) היא אינפרא מחלקה במחלקת העופות בה נמצאים כל העופות המודרניים למעט בני קבוצת עופות קדומים חסרי שיניים. עופות אלו התפצלו מעל־סדרת עופות קדומים חסרי שיניים שאינם עפים כלל. אף על פי כן, לא כולם מסוגלים לעוף לדוגמה משפחת הפינגווינים. העוף הקטן בעל־סדרה זו הוא קוליברי הדבורה (Mellisuga helenae) שוקל רק 1.6-2 גרם ואורכו 5–6 ס"מ. העוף הגדול ביותר בעל־סדרה הוא פינגווין קיסרי (Aptenodytes forsteri) ששוקל 22–45 ק"ג וגובהו 110–130 ס"מ. המין המעופף הגדול ביותר (בכל עולם החי המודרני) הוא המין שקנאי מסולסל (Pelecanus crispus) ששוקל 11–15 ק"ג ומוטת כנפיו כ־3 מ' וקרובים אליו עופות נוספים כמו חובה גדולה, קונדור האנדים, ברבור מחצצר וברבור מצוי. העוף בעל מוטת הכנפיים הגדולה ביותר הוא אלבטרוס נודד (Diomedea exulans) שמשקלו 5.9-12.9 ק"ג ומוטת כנפיו עד 370 ס"מ. מדיה וקבצים בנושא עופות מפותחים חסרי שיניים בוויקישיתוף עופות מפותחים חסרי שיניים, באתר NCBI (באנגלית) עופות מפותחים חסרי שיניים, באתר Animal Diversity Web (באנגלית) עופות מפותחים חסרי שיניים, באתר האנציקלופדיה של החיים (באנגלית)
מרכז עדן-תמיר למוזיקה

מרכז עדן-תמיר למוזיקה (לשעבר מרכז טארג למוזיקה) הוקם בשנת 1968 על ידי צמד הפסנתרנים ברכה עדן ואלכסנדר תמיר וממוקם בעין כרם. המרכז הוקם בתמיכתו של טדי קולק, ראש עיריית ירושלים, אשר שאף לבסס את עין כרם כשכונת אמנים ולשם כך העמיד לרשות הזוג את המבנה, שהיה קודם בית המוכתר, והשטח. המסורת אומרת, כי צ'ארלס גורדון, קצין בריטי שהיה שליט סודאן, נטע עץ בחצר הבית בביקורו בארץ ישראל בשנת 1883. בסיוע "עמותת מרכז למוזיקה ע"ש פאני מקס טארג" הוקם המרכז ונקרא "מרכז טארג למוזיקה". לאחר מותה של ברכה עדן בשנת 2006 הוסב שם המרכז ל"מרכז עדן-תמיר למוזיקה". המרכז מהווה מוקד לפעילות מוזיקלית ענפה, הכוללת בין היתר רסיטלים, כיתות אמן, קונצרטים קאמריים ותחרויות. המרכז פועל לקידום מוזיקאים צעירים בראשית דרכם וקונצרטים בביצועם משודרים תדיר בקול המוסיקה. מוזיקאים רבים הופיעו במרכז, ביניהם הכנר אייזק שטרן, הזמרים יאן פירס, ג'ני טורל ומורין פורסטר ואמנים ישראלים מן השורה הראשונה. תמיר עצמו התגורר במקום ונהג להציע לאורחים המגיעים למופעים כיבוד קל, שהכין בעצמו. אתר האינטרנט הרשמי של מרכז עדן-תמיר למוזיקה
אוינופיון

במיתולוגיה היוונית, אוינופיון (ביוונית: Οἰνοπίων; "יוצר היין"), היה בנם של אריאדנה ושל דיוניסוס ואחיה של מרופה, היה מלך כיוס. אוינופיון היה בנה של נסיכת כרתים אריאדנה מדיוניסוס. הוא נולד בלמנוס. אחיו היו תואס, סטפילוס, לטרומיס, אואנתס וטאורופוליס. ממלכה הליקה, לאוינופיון הייתה בת אחת, שנקראה או מרופה, או אארו על ידי פרתניוס. היו לו גם כמה בנים, דהיינו מלאס, טאלוס, מארון, יואנתס, סלאגוס ואתמאס, שכולם הפליגו איתו לכיוס מכרתים. הסיפור הידוע ביותר על אוינופיון הוא זה שעוסק בקבלתו של צייד הענק המפורסם אוריון כאורח, עם ניסיונו לאחר מכן של אוריון לאנוס את בתו. הסיפור שונה במקצת במקורות עתיקים שונים; מה שלהלן הוא גרסתו של הסיודוס. אוריון הלך לכיוס על פני הים האגאי, ואוינופיון קיבל את פניו במשתה; אוריון השתכר ותקף את מרופה. כנקמה, אוינופיון עקר את עיניו של אוריון, ואז זרק אותו מהאי. הפייסטוס ריחם על אוריון העיוור ונתן לו את משרתו סדאליון כמדריך. סדאליון הדריך אותו מזרחה, שם השמש העולה החזירה את הראייה של אוריון. אוריון החליט אז להרוג את אוינופיון, אבל אנשי כיוס בנו למלך מבצר תת-קרקעי, ואוריון לא מצא אותו. (מקורות אחרים אומרים שזה היה מבצר ברזל, שנבנה על ידי הפייסטוס.) אוריון הלך לאחר מכן לכרתים. מדיה וקבצים בנושא אוינופיון בוויקישיתוף סכוליה, על אפולוניוס מרודוס, 3.997 פלוטרכוס, חיי אישים, חיי תסאוס, 20.1 סכוליה, על אפולוניוס מרודוס, 3.996 פאוסניאס, תיאור יוון, 7.4.8 אפולודורוס, ביבליותקה, 1.4.3 היגינוס, דה אסטרונומיקה, 2.34.3
ניוקאסל על הטיין

ניוקאסל על הטיין (באנגלית: Newcastle upon Tyne, ‏האזנה‏Ⓘ‏) היא עיר בצפון-מזרח אנגליה. שם העיר מקוצר לרוב לניוקאסל. ניוקאסל היא עיר ומטרופולין במחוז טיין אנד וויר, הנמצא על גדתו הצפונית של נהר הטיין, בצפון-מזרח אנגליה. נוסדה בזמן הכיבוש הרומי של אנגליה תחת השם Pons Aelius. השם הנוכחי אומץ בשנת 1080 ומאז נמצא בשימוש. העיר היא ה-38 בגודלה באנגליה והמטרופולין הוא השביעי בגודלו באנגליה. תושבי ניוקאסל מבחינה טכנית נקראים נובוקסטרים אך הם ידועים לרוב בכינוי החיבה שלהם "ג'ורדים " כשבדומה לחלקים שונים באנגליה הם מוכרים במבטא הייחודי להם ה"ג'ורדי". האזור נודע במרבצי הפחם המרובים, מה שהוביל לשימוש בשם העיר בביטוי באנגלית: "to carry coals to newcastle" (לשאת פחם לניוקאסל) כמו "למכור קרח לאסקימואים" לעשות דבר מיותר. העיר ידועה גם בזכות קבוצת הכדורגל שלה, ניוקאסל יונייטד, ובזכות בירה ניוקאסל, אשר יוצרה לראשונה במבשלות טיין בעיר ב-1928, ונקראת על שמה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בניוקאסל שוכנת אוניברסיטת ניוקאסל. נורווגיה ברגן, נורווגיה גרמניה גלזנקירכן, גרמניה (מ־1948) הולנד חרונינגן, הולנד שוודיה מאלמה, שוודיה צרפת נאנסי, צרפת ישראל חיפה, ישראל (מ־1979) איחוד האמירויות הערביות דובאי, איחוד האמירויות הערביות הרפובליקה העממית של סין טאי-יואן, הרפובליקה העממית של סין דרום אפריקה ניוקאסל (אנ'), דרום אפריקה אוסטרליה ניוקאסל, ניו סאות' ויילס, אוסטרליה ארצות הברית אטלנטה, ג'ורג'יה, ארצות הברית ארצות הברית ליטל רוק, ארקנסו, ארצות הברית- לפי הסכם חברות מיוחד, לעומת שאר הקשרים המצוינים מעלה. מנהרת ויקטוריה אתר האינטרנט הרשמי של ניוקאסל על הטיין ניוקאסל על הטיין, באתר אנציקלופדיה בריטניקה (באנגלית) ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
מורין פורסטר

מורין פורסטר (אנגלית: Maureen Forrester;‏ 25 ביולי 1930– 16 ביוני 2010) הייתה זמרת אלט אופראית קנדית-יהודייה. מורין פורסטר נולדה בשם קתלין סטיוארט במונטריאול שבנפת קוויבק. היא גדלה בשכונת עוני במזרח מונטריאול. בגיל 13 נשרה מן הלימודים כדי לעזור בפרנסת המשפחה, שהיו בה עוד שלושה ילדים מלבדה, בעבודתה כמזכירה בחברת הטלפונים בל. היא הצליחה לממן לעצמה שיעורי פיתוח קול וזמרה אצל סאלי מרטין, פרנק ראו והבריטון ברנרד דיאמנט. את הרסיטל הראשון שלה נתנה ב-YWCA המקומי בשנת 1953. המלווה שלה היה ג'ון ניומרק, והופעתם זו הייתה פתיחה לשיתוף פעולה רב-שנים. הופעתה הקונצרטנטית הראשונה הייתה בביצוע הסימפוניה התשיעית של בטהובן עם התזמורת הסימפונית של מונטריאול בניצוח אוטו קלמפרר. פורסטר סיירה רבות בקנדה ובאירופה עם Jeunesses Musicales. הופעתה הראשונה בניו יורק הייתה באולם הקונצרטים העירוני בשנת 1956. ברונו ולטר הזמין אותה לשיר בשבילו; הוא חיפש את האלט המתאים לביצוע והקלטה של הסימפוניה השנייה, "התחייה", של גוסטב מאהלר. הייתה זו ראשיתו של קשר חם, רצוף חיבה והרמוניה. ולטר היה תלמידו של מאהלר והדריך את פורסטר בפרשנות יצירותיו. היא שרה בביצועי הפרידה של ולטר מן הפילהרמונית של ניו יורק בשנת 1957. פורסטר נודעה בביצועי מאהלר שלה ובכוח התמדה מרשים. היא יכלה להגיש עד 120 הופעות בשנה ובה בעת לגדל את חמשת הילדים שהביאה לעולם בנישואיה למנצח והמוזיקולוג היהודי יוג'ין קאש, והתגיירה בעקבותיו. היא נחשבה לבעלת דיקציה גרמנית יוצאת מן הכלל וחוש דרמטי מעולה, שהקנו לה שם של זמרת לידר מן השורה הראשונה. היא הופיעה דרך קבע גם בקונצרטים ובאופרות. פורסטר הייתה בעלת הקול של ביאנקה קסטאפיורה בסדרת הטלוויזיה "הרפתקאות טינטין". מורין פורסטר נודעה כמי שמעודדת מלחינים קנדיים ומשלבת דרך קבע את יצירותיהם בתוכניותיה, בייחוד בסיוריה בארצות אחרות. במשך השנים כיהנה בתפקידים שונים בקנדה וקיבלה תוארי כבוד רבים. בין השנים 1986 ל-1990 כיהנה כנשיאת אוניברסיטת וילפריד לוריה, ואולם הרסיטלים של האוניברסיטה נקרא על שמה. בשנת 1986 פרסמה את ספר זיכרונותיה, Out of Character. פורסטר נפטרה בשנת 2010 בטורונטו. מדיה וקבצים בנושא מורין פורסטר בוויקישיתוף מורין פורסטר, במסד הנתונים הקולנועיים IMDb (באנגלית) מורין פורסטר, באתר AllMovie (באנגלית) מורין פורסטר, במסד הנתונים הקולנועיים KinoPoisk (ברוסית) מורין פורסטר, באתר AllMusic (באנגלית) מורין פורסטר, באתר MusicBrainz (באנגלית) מורין פורסטר, באתר Yandex.Music (ברוסית) מורין פורסטר, באתר Discogs (באנגלית) מורין פורסטר, באתר "Find a Grave" (באנגלית) תקוה ויינשטוק, מורין פורסטר, אם וזמרת, מעריב, 1 במרץ 1961; Eugene Kaellis, A unique voice is stilled on earth, Jewish Independent, August 20, 2010.
אוויה (אי)

אֶווִיַה (ביוונית: Εύβοια) הוא האי השני בגודלו ביוון (אחרי כרתים), המהווה את חלקה הגדול של היחידה האזורית אוויה (אנ') (הכוללת גם את האי סקירוס וחלק קטן מן היבשת). שטח האי הוא 3,670 קילומטרים רבועים, ואוכלוסייתו מנתה כ-190,00 תושבים, נכון לשנת 2011. צורת האי מוארכת, וכמעט צמוד לחוף המזרחי של יוון. שטח האי מהווה את המשכו של רכס הרים, אשר בחלק היבשתי, הסמוך לאי, כולל את ההרים אתוס, אולימפוס, אוסה ופליון. רכס זה עובר דרך אוויה וממשיך בכמה איים הרריים נוספים: אנדרוס, טינוס ומיקונוס. קיימת חלוקה טבעית של האי לשלושה אזורים: האזור הצפוני מיוער מאוד, ונשלט על ידי הפסגה פיקסריה (גובה 1,371 מטר), ואקלימו זהה לאקלים של חצי האי פליון הסמוך אליו. מרכז האי הוא הפורה ביותר, ובו מישורים נרחבים, כאשר בדרום מרכז אי נמצא ההר דירפיס (גובה 1,745 מטר). דרום האי דומה טופוגרפית ואקלימית לאיים הקיקלאדיים, ובמרכזו ההר אוכחי (גובה 1,394 מטר). שני גשרים, הגשר הישן והגשר הגבוה, מחברים בין האי לבין היבשת. ניתן להגיע אל האי במכונית וברכבת, וכמובן גם במעבורות שחוצות את מצר אוריפוס. לאי יש שלושה נמלים עיקריים: קימי, כלקיס וקריסטוס. אוכלוסיית האי מגוונת, ומקורה ממחוזות שונים ביבשת וגם מהאיים השונים. בין התושבים היוונים יש גם אלבנים וולאכים. על פי המיתולוגיה היוונית, אאובויה הייתה אהובתו של פוסידון, והיא שנתנה את שמה לאי. הומרוס מספר באיליאדה שהערים היווניות סיפקו את האוניות לצי שיצא נגד טרויה, ובהן מונה הומרוס שבע ערים ששכנו באי זה: כלקיס, ארטריה, איסטיאיה, קירנטתו, דיון, קריסטו וסטירה. ערים אלה השתתפו עם 40 ספינות. מדיה וקבצים בנושא אוויה בוויקישיתוף אתר האינטרנט הרשמי של אוויה ירדנה עבודי פוקס, האי האבוד: חופשה באוויה, באתר ynet, 23 ביוני 2015. רותם מימון, עכבר העיר אונליין, אוויה - האי שהיוונים שומרים לעצמם, באתר הארץ, 5 באוגוסט 2017. אוויה, באתר אנציקלופדיה בריטניקה (באנגלית) רותם מימון, אוויה: שנה אחרי השריפות האי חוזר לחיים, באתר הארץ, 9 באוקטובר 2022 סיון זמיר, מהאיים היפים ביותר ביוון, באתר mako‏, 23 במרץ 2023 אורלי פינקלמן, ‏הפנינים הסמויות מן העין בצפון האי אוויה, באתר GoTravel ביוונית עתיקה נהגה "אֶוּבּוֹיָה"
אינטגרציה אופקית

אינטגרציה אופקית הוא מונח מתחום המיקרו-כלכלה והניהול האסטרטגי, המתאר סוג של בעלות ושליטה. מדובר באסטרטגיה המיושמת על ידי חברות המעוניינות למכור סוג מסוים של מוצר במספר שווקים. על-מנת לממש מטרה זו, מוקמות מספר חברות בנות קטנות, שכל אחת מהן משווקת את המוצר לפלח שוק אחר או באזור גאוגרפי אחר. גישה זו מכונה לעיתים אינטגרציה אופקית של השיווק. דוגמה טובה לאסטרטגיה זאת היא חברת הרכב "Honda" שמשווקת את הרכבים שלה בארצות הברית תחת חברת בת בשם "Acura". מונופול הצומח דרך אינטגרציה אופקית נקרא מונופול אופקי. אינטגרציה אופקית של ייצור מתקיימת כאשר לחברה יש מפעלים במספר אזורים, המייצרים מוצרים דומים. האינטגרציה האופקית נפוצה יותר בשיווק מאשר בייצור. את המונח נהוג להשוות לאינטגרציה אנכית. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
454

שנת 454 היא השנה ה-54 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 454 ניתן לה בדיעבד. כל התאריכים שלהלן הם לפי הלוח היוליאני. 21 בספטמבר – פלביוס אאטיוס, אישיות מרכזית באימפריה הרומית המערבית (נולד ב-396) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 454‎ נפטרים ב-454‎ מדיה וקבצים בנושא 454 בוויקישיתוף
בוטושאן

בוטושאן (ברומנית: Botoşani, נהגה: /bo.to'ʃanʲ/) היא עיר הבירה של מחוז בוטושאן בצפון מזרח רומניה המונה נכון ל-2011 כ-106 אלף נפש. קרוב לוודאי, ששם העיר נובע משמה של משפחת אצילים בשם בוטש (רומנית: Botaş). שם זה מצוי במסמכים ישנים מתקופתו של הנסיך שטפן הגדול במאה ה-15 כאחת המשפחות החשובות ביותר במולדובה. שם שאפשר להתחקות אחריו עד למאה ה-11. ערך מורחב – גטו בוטושאן בבוטושאן התקיימה קהילה יהודית. הדיין של העיר היה הרב חיים דוד סאנט. בעיר התקיימה גם חסידות בוצ'צ'ה-בוטושאן. מולדובה גלודני, מולדובה (מ־1990) מדיה וקבצים בנושא בוטושאן בוויקישיתוף אתר האינטרנט הרשמי של בוטושאן www.botosani.ro www.probotosani.ro www.labotosani.ro תחנת הטלוויזיה המקוונת של בוטושן TeleM Botosani "בוטושאן", באתר JewishGen (באנגלית) בוטושאן, באתר אנציקלופדיה בריטניקה (באנגלית) ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.
920

שנת 920 היא השנה ה-20 במאה ה-10. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. ניצחון של צבא המורים נגד צבאות נוצריות של ממלכת לאון וממלכת נברה. צבאות של מורים עברו את הרי הפירנאים והגיעו עד לטולוז. דונש בן לברט, פרשן, משורר ומדקדק בספרד בתור הזהב של יהדות ספרד (נפטר בשנת 990) מנחם בן סרוק, בלשן ופילולוג יהודי בספרד של תור הזהב (נפטר בשנת 970). יריב של דונש בן לברט. להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 920‎ נפטרים ב-920‎ מדיה וקבצים בנושא 920 בוויקישיתוף
946

שנת 946 היא השנה ה-46 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 16 במאי – סוזאקו, קיסר יפן פורש מתפקידו לטובת אחיו, מוראקאמי שהופך לקיסר ה-62 של יפן סילבסטר השני, האפיפיור ה-139 למניין (נפטר ב-1003) מרינוס השני, האפיפיור ה-128 למניין דניאל בן משה אלקומיסי, הוגה דעות ופרשן מקרא קראי 17 במאי – אל-קאים באמר אללה, הח'ליפה השני בשושלת הפאטמית (נולד ב-893) 26 במאי – אדמונד הראשון, מלך אנגליה (נולד ב-921) 24 ביולי – מוחמד בן טוגג' אל-איחשיד, מייסד השושלת האיח'שידית (נולד ב-882) 18 באוגוסט – איוואן רילסקי, קדוש נוצרי אורתודוקסי (נולד ב-867) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 946‎ נפטרים ב-946‎ מדיה וקבצים בנושא 946 בוויקישיתוף
1086

שנת 1086 היא השנה ה-86 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. באביב קסטיליאנים התחילו במצור על סרגוסה. בעקבות המצב הקשה בשדה הקרב, השליטים המוסלמים ביקשו עזרה מהמוראביטון, ששלטו בצפון אפריקה. כוח מוראביטי משמעותי עבר את מצרי גיברלטר והתחיל להתקדם צפונה תוך ביזה בערים המוסלמיות בדרך. בסוף השנה, מנהיג המוראביטון נאלץ לחזור לצפון אפריקה לאור בעיות פוליטיות בממלכה. 24 במאי – דאופריוס, אב מנזר ממונטה קזינו, ממונה נגד רצונו לאפיפיור ויקטור השלישי 23 באוקטובר – קרב א-זלאקה: המוסלמים מביסים את כוחות ממלכת קסטיליה הנוצרית 11 באוגוסט – היינריך החמישי, קיסר האימפריה הרומית הקדושה (נפטר ב־1125) 10 ביולי – קנוט הרביעי, מלך דנמרק (נולד ב-1042) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1086‎ נפטרים ב-1086‎ מדיה וקבצים בנושא 1086 בוויקישיתוף
1162

שנת 1162 היא השנה ה-62 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 18 בפברואר – לאחר הסכמתו לגרש את אשתו, אגנס מקורטניי, מוכתר אמלריך כמלך ממלכת ירושלים 3 ביוני – תומאס בקט מוקדש לתפקיד הארכיבישוף מקנטרברי ג'ינגיס חאן, מייסד האימפריה המונגולית (נפטר ב-1227) 10 בפברואר – בלדווין השלישי מלך ירושלים, שליט ממלכת ירושלים מ־1143 (נולד ב-1130) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1162‎ נפטרים ב-1162‎ מדיה וקבצים בנושא 1162 בוויקישיתוף
נקראים

נַקָּרָאִים (שם מדעי: Piciformes) היא סדרה במחלקת העופות הכוללת תשע משפחות. הבולטת ממשפחות הסדרה היא הנקריים הידועה במנהגה לנקר בעצים. לנקראים מבנה רגל המותאם לטיפוס, עם שתי אצבעות הפונות קדימה ושתיים אחורה. אצל הנקראים עצם הלשון היא בעלת מבנה ייחודי. העצם מקיפה את הגולגולת ועולה לתקרתה. לעצם מחוברים שרירים חזקים הגורמים ללשון להימתח. הגוזלים בוקעים לא מפותחים, עיוורים ובדרך כלל עירומים. הגדול שבנקראים הוא טוקן טוקו (Ramphastos toco) ששוקל עד 870 גרם. משפחת אוביליים (Indicatoridae) משפחת ליביים (Lybiidae) משפחת פופיים (Bucconidae) משפחת יקמראים (Galbulidae) משפחת ברבטים אמריקאים (Capitonidae) משפחת ברבטי טוקן (Semnornithidae) - ובה סוג אחד ברבט טוקני (Semnornis) משפחת מגליימיים (Megalaimidae) משפחת נקריים (Picidae) משפחת טוקניים (Ramphastidae) מדיה וקבצים בנושא נקראים בוויקישיתוף נקראים, באתר ITIS (באנגלית) נקראים, באתר NCBI (באנגלית) נקראים, באתר Animal Diversity Web (באנגלית) נקראים, באתר האנציקלופדיה של החיים (באנגלית) נקראים, באתר GBIF (באנגלית) נקראים, באתר אנציקלופדיה בריטניקה (באנגלית) מילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.